දකුණු ආසියාවේ පාපන්දු තරුවක් සේ සැලකෙන මාලදිවයින පිලේ නායක අලි අශ්පාක් තරගයේ පළමු මිනිත්තු 10ක් ගෙවෙද්දී ආබාධයකින් පිටියෙන් තාවකාලිකව ඉවතට යෑම ඉන්දියාව තවත් වාසියක් කර ගත්තේය.ඉන්දීය ක්‍රීඩක ක්ලයිමෙක්ස් එල්ල කළ නිදහස් පහරට ජේ.ජේ. ලාල්පෙක්ලූ හිසෙන් එල්ල කළ පහර නිවැරදි දිශාවට තල්ලු කරමින් 24වැනි මිනිත්තුවේදී නාබිගේ පළමු ගෝලය ඉන්දියාවට ලබාදුන්නේය.තරගයේ පළමු භාගය 1-0ක් ලෙස ඉන්දියාව ඉදිරියෙන් සිටි අතර තරගයේ 59වැනි මිනිත්තුවේදී මාලදිවයිනේ ෂාම්වෙල් කාසිම් ගෝල් කණුවට මීටර් 20ක් පමණ ඈත සිට එල්ල කළ වේගවත් පහරින් ගෝල් ගණන සම විය.අනතුරුව ඉන්දියාවේ සුපිරි ක්‍රීඩක චෙට්රී 69වැනි මිනිත්තුවේදී දඩුවම් පහරක් සාර්ථක කරගත් අතර 90වැනි මිනිත්තුවේදී තවත් ගෝලයක් එක් කළේය.